2011 m. pasaulio šachmatų taurės varžybos

**2011 m. pasaulio šachmatų taurės varžybos** – 
tai atvirasis  vieno minuso sistemos šachmatų turnyras, surengtas 2011 m. rugpiūčio 26 d. – rugsėjo 21 d. Chanty Mansijske. 128 žaidėjai atkrentamosiose varžybose kovojo dėl trijų kelialapių į 2013 m. Kandidatų turnyrą.

Taurę laimėjo Rusijos didmeistris Piotras Svidleris finale 2½ : 1½ įveikęs taip pat Rusijos didmeistrį Aleksandrą Griščiuką. Abu finalininkai, kartu su trečią vietą užėmusiu Ukrainos didmeistriu Vasilijum Ivančiuku, pateko į sekantį pasaulio šachmatų čempionato etapą.

## Varžybos

### Žaidėjų atranka

Varžybų 128 dalyviai atrinkti pagal sekančius kriterijus:
 
* pasaulio čempionas;
* 2009 m. pasaulio šachmatų taurės varžybų pusfinalininkai;
* moterų pasaulio šachmatų čempionė;
* 2009 m. ir 2010 m.  pasaulio jaunimo (J20) šachmatų čempionai;
* 20-ka dalyvių pagal vidutinį FIDE reitingą, kurie apskaičiuojami, sumuojant 2010 m. liepos mėn. ir 2011 m.sausio mėn. dalyvių FIDE publikuotus reitingus ir dalijant sumą iš dviejų (2).

Kai vidutinis reitingai lygus jie, jie patikslinami apskaičiuojant dviejų ženklų po kablelio tikslumu ir sulyginami. Dalyvis, turintis aukštesnį reitingą už pretendentą, patenka į taurės varžybas.

Jei reitingai tebėra lygūs – lemia 2010 m. 12-kos mėn. reitinguotų partijų skaičius: patenka žaidėjas, turintis daugiau sužaistų, reitinguotų partijų. jei ir po to lygu – lemia dalyvio reitingas 2011 m. balandžio mėn. sąraše. Jei ir jis lygus, patenka tas, kurio didesnis reitinguotų partijų skaičius 2011 m. balandžio mėn. sąraše.
* 90 žaidėjų iš žemynų čempionatų ir zoninių varžybų*;
* šeši – FIDE prezidento siūlymu;
* keturi – varžybų organizatorių siūlymu.
Viso: 128 žaidėjai.

### Žaidėjų keitimas
Žaidėjui atsisakius dalyvauti varžybose jis yra keičiamas. Pasaulio čempionas, 2011 m. pasaulio šachmatų taurės pusfinalininkai, moterų pasaulio čempionė, pasaulio jaunimo (J20) čempionai ir žaidėjai iš reitingo sąrašo keičiami tik žaidėjais iš vidutinio reitingo sąrašo.

Žaidėjai, iš žemynų ar zoninių turnyrų, keičiami žaidėjais iš minėtų varžybų. Žaidėjas iš zoninio turnyro  atrankos varžybose, turi būti surinkęs ne mažiau 50%, galimų taškų. Kai tokio žaidėjo nerandama, keitimui atrenkamas iš žemyno čempionato.

### Žaidėjai pirmam ratui

Pirmajame rate žaidėjai suporuojami ne pagal burtus. Iš anksto, reitingo mažėjimo tarka, sudaromas dalyvių sąrašas, kuriame, priklausomai nuo jų turėto reitingo dydžio, dalyviai gauna numerį. Pirmajame rate sąrašo 1-ą numerį turintis žaidėjas žaidžia su 128 numerį turinčiu žaidėju, 2-ą numerį turintis – su 127-u ir t. t.

**Pastaba. *** Dalyviai, jei nenurodyta kitaip, yra didmeistriai. Santrumpos skliausteliuose rodo, pagal kokius kriterijus žaidėjas pateko į taurės varžybas. Santrumpų reikšmės:

* MPČ: 2010 m. moterų pasaulio šachmatų čempionė.
* PT: 2009 m. pasaulio šachmatų taurės pusfinalininkai;
* J09 ir J10: 2009 m.ir 2010 M. pasaulio jaunimo čempionai;
* R: pateko pagal 2010 m. liepos reitingų vidurkį;
* E10: 2010 m. Europos šachmatų čempionatas;
* E11: 2011 m. Europos šachmatų čempionatas;
* AM10 2010 m. Amerikos žemyno šachmatų čempionatas;
* AM11: 2011 m. Amerikos žemyno šachmatų čempionatas;
* AS10: 2010 m. Azijos šachmatų čempionatas;
* AS11: 2011 m. Azijos šachmatų čempionatas;
* AF11: 2011 m. Afrikos šachmatų čempionatas;
• JAV šachmatų čempionatas (Z2.1) (1), Kanados šachmatų čempionatas (Z2.20 (1), Z2.3 (2), Z2.4 (2), Z2.5 (2), Z3.1 (1), Z3.2 (1), Z3.3 (2), Z3.4 (2), Z3.5 (2), Z3.6, Indijos šachmatų čempionatas (Z3.7), Z4.1 (1), Z4.2 (1), Z4.3 (1), Z4.4 (1): zoniniai turnyrai: 
* PN: FIDE prezidento iškeltas kandidatas;
* ON: varžybų organizatorių kandidatas.

### Formatas
2011 m. Pasaulio šachmatų taurės varžybose buvo žaidžiami atkrentamųjų mačų 7 ratai: šeši
– po 2 partijas, septintas – finalinis. Jame buvo žaidžiamos 4 partijos.

Dalyvių po kiekvieno rato sumažėdavo perpus: pirmame rate žaidė 128 žaidėjai, antrame – 64, trečiame – 32, ketvirtame -16, penktame (ketvirtfinalyje) – 8, šeštame (pusfinalyje) – 4, septintame (finale) – 2 žaidėjai.

### Laikas galvojimui
Pirmiems 40 ėjimų skiriama po 90 min., o likusiems ėjimams – po 30 min. Be to, nuo pirmojo ėjimo po kiekvieno ėimo pridedama po 30 sek.

### Nugalėtojo išaiškinimas
Kai 1-6 ratuose, pasibaigus pagrindiniam mačui, dalyvis yra surinkęs 1,5 taško, jis tampa mačo nugalėtoju ir patenka į sekantį ratą. Septintajame rate (finaliniame), kur žaidžiamos 4-ios partijos, pagrindinio mačo nugalėtojui reikia surinkti 2,5 taško.

Pasibaigus pagrindiniam mačui lygiosiomis, dėl figūrų spalvų traukiami burtai ir žaidžiamos dvi, po 25 min., greitosios partijos, pridedant 10 sek po kiekvieno ėjimo.

Jei po jų mačo rezultatas lieka lygus, traukiami burtai ir žaidžiamos dvi (10 min. + 10 sek. po kiekvieno ėjimo) greitųjų šachmatų partijos.

Jei pabaigus šias partijas rezultatas vis dar lygus, traukiami burtai dėl spalvų ir žaidžiamos dvi žaibo partijos (5 min. + 3 sek).

Jei ir vėl mačas baigiasi lygiosiomis, tai žaidžiama viena Armagedono partija.

Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna 5 min., o juodieji – 4 min., be to, nuo 61 ėjimo, po kiekvieno ėjimo, abiem žaidėjams pridedama po 3 sek. Jei ir ši partija baigiasi lygiosiomis, mačo nugalėtoju skelbiami juodieji.

### Prizai

Visi Pasaulio šachmatų taurės dalyviai gauna piniginį prizą. Pirmą – šeštą ratą pralaimėjusiems dalyviams išmokami lentelėje nurodyto dydžio prizai.

### Ketvirtfinalis
Sužaidus pirmus keturis ratus aštuoni, dar neiškritę iš taurės varžybų, dalyviai pateko į ketvirtfinalį.
Pasaulio šachmatų taurė 2011, ketvirtfinaliai-finalas.

## Šaltiniai

## Nuorodos

* 2011 m. pasaulio šachmatų taurės partijos
* Prasidėjo pasaulio taurės varžybos Chanty Mansijske 
* 2011 m. FIDE pasaulio šachmatų taurė Chanty Mansijske